hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu hu hu hu nb hu hu hu hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Filmkritika: Új múlt – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Facebook Twitter Tumblr Pinterest
2021 nem az új és eredeti ötletekről szól, már, ha a mozi kínálatot nézzük, ezért is voltam kíváncsi Hugh Jackman legújabb filmes szereplésére. A trailerek és a rendező személye valami különlegeset ígért, egy sci-fi-t, amit régi fekete-fehér krimik stílusjegyeivel dúsítottak. A Westworld egyik társalkotója, Lisa Joy magára vállalta az írói és rendezői feladatokat, a producerkedés mellett, vagyis minden tekintetben az Ő stílusának és képességeinek tükre lehet, jelen tesztünk alanya, az Új múlt.
Valamikor a jövőben történik pár katasztrófa, ami miatt az élet kicsit más lesz, mint ahogy jelenleg megszokhattuk. Az emberek éjszakai életvitelre rendezkednek be, mivel nappal túl meleg van. A vízszint annyira megemelkedett, hogy hatalmas gátak védte városokba kényszerül a megmaradt lakosság, ahol a társadalmi rétegek közötti szakadék a jelenleginél is nagyobb. Eddig nem túl pozitív jövőképe van a filmnek, amit tovább rombol a tény, hogy az emberek addiktív szerekben lelnek egyedül örömöt, ezért elterjed egy szuper erős új drog és a múlt idéző kamrák. Utóbbinak az üzemeltetésével foglalkozik az ex-katona Bannister és Emily, akik a szakmát a seregben tanulhatták ki, emberek kihallgatásához használták a múltidéző eszközt. A nagy háború után – mert nyilván, ha természeti katasztrófák ritkítják az emberiséget, akkor rögtön háborúzni is kell – polgári életükben Nick és Emily segítenek átélni az ügyfeleiknek régi emlékeiket, ahol még boldogok voltak. Az eljárás nem veszélytelen, amellett, hogy rendkívül addiktív, ha valaki rosszul kezeli a masinát, az alany elméje beragadhat egy emlékbe, amiből nem tud szabadulni. Szóval a mindennapok elég nehezk a film vázolta világban, ami csak bonyolultabb lesz mikor Bannisterék kis vállalkozásába besétál egy gyönyörű nő, hogy segítséget kérjen, mert nem találja a kulcsait. A történet itt kezd érdekes, noir köntösbe bujtatott krimi lenni.
Hugh Jackman mostanság nem nagyon forgatott, ezért is külön öröm számomra, hogy elvállalta ezt a szerepet, amiben megmutathatta, hogy milyen sokoldalúan tud szenvedni és sírni. Ő játssza Nick Bannistert a film főszereplőjét, aki a viszontagságok ellenére igyekszik megtalálni szerelmét, akinek a múltja tele van titkokkal. Néha meggondolatlan, de legalább tökös és elszánt a karakter, akivel azonosulni nem nagyon lehet. Igazából sem a karakter, sem a szövegei nem túl erősek, sőt inkább érződnek a monológok Facebook idézet csokornak, mint önállóan működőképes és értelmes gondolatoknak. Ami miatt ez nem probléma, az egyrészt a környezet, másrészt a tálalás. A noir környezetbe és hangulatba az elnagyolt szöveg belefér, emellett Hugh Jackman tálalása nem csupán tartalommal, hanem értelemmel tölti meg az amúgy szürke sorokat. Hihetetlen beleéléssel adta át a jeleneteket, amelyek általa lettek igazán feszültek és ütősek. Élete legjobbját hozta az ex-mutáns, ami nagyon ráfért a karrierjére.
Rebecca Ferguson alakítja Maet, az énekesnőt, aki okozott némi felfordulást Nick életében. Mae az a fajta nő, aki megjelenésével és simulékony modorával könnyen bajt hoz a férfiakra, cserébe viszont mindig megszerzi, amit akar. Rebecca Ferguson ugyancsak gyengén megírt anyagból operál, viszont itt sincs gond a tálalással. Az első pillanattól kezdve uralta a vásznat Mae, szinte mindegyik jelenetében. A svéd származású színésznőt jelmezei és sminkje kellőképpen csábítóvá teszik, tárgyiasítás nélkül, amihez Rebeccából áradó elegancia párosul, így megalkotva egy kompetens és erős női karaktert, aki nem tör csontokat kamu kung-fu mozdulatokkal, mégis veszélyes.
A korábban már említett Emily, hű társa Bannisternek, és nyilván az Ő múltja sem makulátlan. Szintén katonai tapasztalatokkal rendelkezik, és szinte bármit megtenne partnerének. Az a fajta barát, akitől kérned sem kell, mégis segít, emiatt roppant szimpatikus, főleg Thandie Newton alakításában. A brit színésznő korábbi munkái között van pár erősebb alakítása, de szerintem ezzel a filmmel sem kell szégyenkeznie. Annyival volt könnyebb dolga a másik két figurához képest, akikről feljebb meséltem, hogy a karakterfejlődés az Ő karakteréhez fűződik, így színészi eszköztárából több mindent megmutathatott.
Két nagy érdeme van a filmnek, ami a nem túl csavaros története ellenére is kiemelkedővé teszi a jelenlegi mozi kínálatból az Új múltat. Az egyik a szetting, a másik a színészek kiválasztása.
A környezet, amiben a film történései zajlanak nagyon precízen és aprólékosan lett megalkotva. Ebben a világban van helye a hatvanas évekbeli autómobiloknak és modern vasútnak egymás mellett. A díszletek és jelmezek nagyon erősen a régi időket idézik, miközben vannak okostelefonok és emlékeket kivetítő hologram egységek. Mindenből árad a noir detektív hangulat, amire a fényképezés rátesz egy lapáttal. A film képi világa túlnyomóan sötét és komor, csak egy-egy fénysugár szűrődik be a zárt terekbe, amelyek pont a megfelelő szögben emelik ki a rikító színeket, így helyeznek fókuszba egy vörös rúzst, vagy kék testhez simuló ruhát. Minden képkockán látszik, hogy cél vezérelte az alkotókat, mikor megtervezték.
A színészekről feljebb részletesebben is meséltem, ezért csak annyit fűznék hozzá, hogy hibátlan volt a casting és a kiválasztott színészek alázattal és profizmussal teljesítették a feladataikat.
A szövegeken kívül a csavarokat sem gondolták át eléggé mikor a forgatókönyv készült. Bárki, aki találkozott már krimivel, hamar rá fog jönni, hogy ki/mi áll a háttérben, egyedül a monológok sejtelmessége ad egy vékony leplet a sztori csavarjának, ami miatt úgy tűnhet, hogy a film okosabbnak szeretné mutatni magát, mint amilyen valójában.
A film néhány akció jelenettel is büszkélkedhet, viszont ezekből kevés van, és nincs akkora tétjük, hogy komolyabban aggódjunk közben a szereplőkért, pedig lehet jót tett volna a dinamikának még pár akció-orgia, esetleg jövőbeli fegyverekkel és régi revolverekkel vegyesen.
Ha nyitott vagy a műfajra, vagy csak úgy általában szélesebb témákban szoktál filmet keresni, akkor az Új Múlt a Te filmed. Ha bosszant a belső narráció és a lassabb folyású sztorivezetés, akkor inkább válassz mást. Szerintem egy próbát megér, már a színészi teljesítmény miatt is.
Az Uránia mozi műsora jegyfoglalási lehetőséggel ide klikkelve érhető el.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
filmkritika kritika szajkó gábor
Tarolt a Pécsi Tudományegyetem a környezetvédelmi díjkiosztón
Izgalmas darabbal várja a nagyérdemű közönséget a Pécsi Nyári Színház
Egymilliárd forintból folytatódhat az immunrendszer betegségeinek kutatása Pécsen
Múzeumok éjszakája – Tárlatvezetések, zenei, képzőművészeti és gyerekprogramok Pécsen
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram